Vasektomi

Vasektomi merupakan sejenis prosedur pembedahan untuk pemandulan di kalangan lelaki. Sekurang-kurangnya selama 3 bulan dan sebanyak 20 kali pengumpulan air mani berhadas dengan analisis air mani yang dikumpulkan untuk mengesahkan keberkesanannya. Kadar kegagalan pada ketika ini adalah kira-kira 1 dalam 2,000. Kaedah pemandulan ini secara amnya merupakan kaedah kawalan kelahiran yang kekal; walaupun kaedah pengembalian fungsi pembiakan lelaki termasuk penterbalikan vasektomi dan pengambilan sperma untuk persenyawaan in vitro dilakukan sekiranya kehamilan dirancangkan.

Walaupun secara amnya bersifat selamat, terdapat kesan sampingan yang berlaku dalam kalangan 1 hingga 2% lelaki yang sudah buat vasektomi yang mungkin termasuklah hematoma atau jangkitan. Gangguan kesakitan pascavasektomi juga boleh berlaku dengan kadar setinggi 6%. Prosedur ini tidak mengubah fungsi seksual. Pembedahan ini biasanya melibatkan pemotongan setiap vas deferens yang bersambung dengan testis dan menutup hujungnya untuk menghalang sperma daripada memasuki zakar dan dengan itu menghalang persenyawaan.

Prosedur ini seringkali dijalankan di pejabat doktor dengan suhu bilik yang sedang-sedang. Krim kebas boleh digunakan sebelum suntikan agen pengebasan. Rambut di kawasan kemaluan akan dibuang dan kawasan kemaluan akan dibersihkan. Vas deferens dibawa berhampiran kulit pada satu titik pertengahan antara testis dan zakar. Untuk mencapai vas deferens, kulit di atasnya boleh dipotong dengan pisau daun padi atau dibuka dengan forsep pembedahan. Sebahagian daripada saluran vas deferens dibuang dengan hujung yang selebihnya dipotong atau diikat tertutup dan dilecuhkan. Parasetamol (asetaminofen) dan NSAID boleh diambil untuk tahan sakit. Aktiviti seperti mengangkat berat dan hubungan seks tidak disyorkan selama seminggu selepas prosedur tersebut.

Prosedur ini pertama kali dilakukan pada tahun 1899 oleh Reginald Harrison. Sehingga ke tahun 2020, prosedur ini digunakan oleh 17 juta wanita baligh (1.8%) sebagai kaedah kawalan kelahiran. Prosedur ini menampakkan trend penurunan daripada 6% pada tahun 1995. Di Amerika Syarikat, prosedur ini biasanya berharga kurang daripada 1,000 USD pada tahun 2021, dan lebih murah berbanding pengikatan tiub.

 Rujukan 

Kategori:WPPER
Kategori:Vasektomi
Kategori:Kemandulan
Kategori:Pengenalan 1897
Kategori:Pembedahan alat kelamin lelaki